Exqrch/javanese-Komodo-pixelgpt huggingface dataset:
Ana hubungan sing kuwat antara penghasilan murah lan pangembangan populasi sing dhuwur
Konsep negara-negara berkembang bisa ditemokaké (ing siji istilah utawa liyané) ing macem-macem sistem teori sing duwé macem-macem orièntasi - contoné, téori dekolonisasi, téologi pembebasan, Marxisme, anti-imperialisme, lan ékonomi politik .
Téngguli Téngguli ("Cassia fistula") ya iku wit taunan saka kulawarga "Leguminosae"
Wit iki dhuwuré bisa nganti 15 mèter
Galihé silindris lan wernané klawu rada soklat
Godhongé majemuk werna ijo tuwa
Kembangé werna kuning lan gandané arum
Wohé ijo kekuningan lan dadi iréng sakwisé mateng
Wijiné pipih werna soklat
Téngguli ngembang nalika mangsa katiga lan gogrok nalika wiwit mangsa rendheng
Wohé mateng ing pungkasan mangsa rendheng
Bisa tuwuh mawa stèk galih
Wit iki tuwuh 400 méter ing sadhuwuring sagara lan akèh ditemoni ing alas kabuka
Ing indonésia ditemoni ing Jawa Wétan lan Nusa kidul wetan
Ing jawa, Téngguli ditandur mawa tetuwuhan hias
Kayu bisa kanggo tumbak, gerobak lan piranti tani
Godhongé bisa kanggo pupuk ijo.
I Nyoman Alim I Nyoman Alim Mustapha (lair ing Dhènpasar, Bali 13 Fébruari 1952) ya iku juru tatah saka Bali sing saiki netep ning Pabelan, Kacamatan Mungkid, Magelang, Jawa Tengah
Seni tatah miturut Nyoman punika kanggé wujud puji sukur ing ngarsané Gusti Pangeran kang Maha Agung
Miturut Nyoman ora gampang anggoné nyinaoni kagunan amarga jaman biyen durung ana sekolah kang ngajaraké kagunan apa manèh kagunan tatah banjur Nyoman gladhèn kanthi "otodidak." Èwunan karya kagunan tatah kaya ta patung, reliéf, karo miniatur bangunan kang digawé Nyoman karo para pengrajin karya kagunan kang dirangkul utawa gelem kerja sama karo Nyoman
Nyoman iku uwong kang ngadhekake tempat wisata lan tempat produksi aneka macem kagunan tatah kagunan tatah ning daerah Kecamatan Mungkid, yaiku Taman Nakula Sadéwa Edupark
Saorané ana 300 pegawé sing kerja ing lan 50 pengrajin kang dadi pegawé tetapé Nyoman
Para pengrajin mau duwé kéahlian dhéwe-dhéwé kaya ta tatah batu, tanah liat, alumunium
Sakwisé lulus seka SMA Pendowo Muntilan (1971) kanthi bekal tékad kuat lan getih kagunan saka ramane yaiku I Ketut Kicen (suwargi) minangka pelukis, dhèwèké banjur sinau kagunan tatah kanthi otodidak
Sinau dhèwè kuwi ora gampang merga jaman biyèn durung akeh sekolah lan perguruan tinggi jurusan kagunan
bareng Karo 300 pekerja lan 50 pengrajin dhèwèké sukses ngadhekaké Taman Nakula Sadewa Edupark
Sakwisé Nyoman ngadhekaké Taman Nakula Sadewa Edupark, Nyoman ngasilaké luwih saka atusan karya kagunan tatah
Kabeh karya saliyané patung yaiku kaligrafi, artwork macem-macem fiberglass, marmer, watu, aluminium, lah perunggu Nyoman mbangun taman iki ning Kecamatan Mungkid, Jawa tengah
Puluhan werna karya kagunan tatah manéka warna ukuran kasebar ana ing tlatah kasebut
Taman iki ana TELU (3) bagian, bagian pertama yaiku bagian taman nasional
Ing kono ana patung-patung para pahlawan kan pendiri Negara Kesatuan Republik Indonesia
patung-patung kuwi antarané Ir
Hatta, Panglima Besar Jendral Soedirman, I Gusti Ngurah Rai, A
Yani, nganti tekan Pangeran Diponegoro lan Patih Gajah Mada
Pérangan ka-2 ya iku taman internasional, panggoné taman iki ning jèjèré taman nasional
Ana ing taman internasional Iki ana miniatur bangunan megah ing dunya, antarané Candi Borobudur, Patung Liberty, Shwedagon Pagoda, lan Angkor Wat
sakwisé taman nasional lan taman internasional, ana jenenge taman budaya
Ana ing njero taman Iki ana puluhan patung wayang kang werna-warni
Taman Nakula Sadewa Edupark menika ora mung nuduhaké karya kagunan saka watu nanging uga nuduhaké proses anggoné gawé
Para pengunjung uga bisa gaweé karya kagunan lan bisa gawa bali hasil karyané
Tujuan saka taman iki yaiku supaya para pengunjung ora mung foto-foto nanging uga bisa ndelok proses carane gawe karya kagunan lan bisa gawe karya kagunan ing Taman menika, saéngga bisa nuwuhaké rasa remen kerajinan kagunan gawe patung, ora liya mahat watu
Taman Nakula Sadewa Eduprak padintenané buka saka jam 09.00-17.WIB
Ing taman iki uga ana kolam renang kang dihias kanggo bocah-bocah sing padha ngunjungi Taman iki.
Tiket Taman Nakula Sadewa Edupark kanggo bocah-bocah Rp
10.000,00 lan dhiwasa Rp
75.000,00 kanggo minat khusus.
Kevindra Ramadhani Kèvindra Ramadhani ya iku sawijining wong kang nglakokaké komunitas musik lan seni
Kèvindra Ramadhani lair ing Pangkal Pinang, 7 Maret 1993
Kèvindra Ramadhani uga sawijining mahasiswa ing Universitas Bangka Belitung
Kanthi wektu seminggu sapèrangan pèmudha kang mèlu komunitas Cak Macak Èthnic Ènsèmblé gladhén ing Cikar Sinar Gémala
Kèlompok bocah-bocah kréatip kang sènèng uga diwarisi seni iku wis didhirikaké kurang luwih télung taun képungkur
Anggota komunitas iku uga nglébokaké macém-macém aransémèn kaya ta biola lan sapèrangan alat musik kèyboard
Sapèrangan kuwi kudu digatèkaké supaya tradhisional ora ditinggalaké
Préstasi kang diduwèni Kèvindra ramadhani iku akèh
Dhèwèké uga wis tau melu promosi ing Jerman, khususé neng Bérlin
Nalika taun 2010 lan taun 2012, dhèwèké melu dadi tim kesenian ing Paradè tari nusantara TMII, ing Jakarta
Sa liyané kuwi, dhèwèké uga wis tau dadi uwong kang nata musik paling apik se-Kota Pinang (2011) lan se-Propinsi Bangka Bèlitung (2011)
Ing taun 2013, 2014 lan 2015 dhèwèké uga ajeg dadi uwong kang nata musik paling apik se-Kota Pangkal Pinang
Mila, ora salah meneh yèn uwong-uwong ngunekaké dhèwèké pinter musik, utamane gambus
Saka préstasine kang wus tumuju Nasional, bisa ngètèraké dhèwèké tekan Jerman
Kèvindra Ramadhani karo kanca komunitas bisa gunakaké biola, pintèr ngaransèmén uga bisa nyiptakaké sapèrangan lagu dambus kang wis modhérn, sak liyané musik klasik
Yen durung ngèrti dambus, dambus yaiku alat musik kang caranè gunakaké yaiku dipètik
Dambus iki asalé saka Kèpulauan Bangka Bèlitung
Dambus lair amarga kena pèngaruh saka alat musik kang asalé saka Timur Téngah, yaiku "oud"
Ana ing cathètan kang wis ditulis jaman biyén babagan alat musik ing Bangka, ditèmokaké asil panelitèn Franzz App, sawijining wong kang asalé saka Jerman kang wis tau ményang néng Bangka nalika taun 1830-an
Ana ing bukuné kang terbit taun 1852 kanthi irah-irahané "Schilderungen aus Hollandisch-Ostinden", Franz nyébutaké nalika dhèwèké mara néng omah tradhisionalé wong Bangka, ana ngarép kamar biasanè katon didelèhi piranti musik sénar
Alat musik kasébut ditérangaké digawé saka kayu kang atos lan ènthèng, banjur diwènèhi bolongan lan ditutup lulang munyuk
Apa sing didélok Franz nalika wèktu iku ya iku alat musik kang saiki disèbut dambus
Miturut Akhmad Elvian (Sejarawan lan Budayawan Bangka), béntuk fisik lan caranè gunakaké dambus ora padha karo gambus namung pada jénéngè wae
Dambus kuwi wis dadi ciri khasé dhaerah Bangka kang disébut Akhmad Elvian dadi alat musik asli "ètnis" Bangka
Perangan kuwi ngrujuk béntuk dambus kang prèséntasèkaké bèntuk rusa utawa kijang
Miturut Akhmad Elvian, Rusa utawa kijang yaiku kewan penting ing kauripan masarakat Bangka
Ana ing tradhisi "nganggung", yaiku gawa panganan sing ditata ing dhuwuré tampah kanggo dipangan barèng-barèng ana ing acara kang gayut karo daur kauripan lan upacara kang gayut karo agama
Panganan kang paling mulya ana ing tradhisi "nganggung" yaiku daging rusa utawa kijang.
Kanggo nyékel rusa utawa kijang uga perlu ritual khusus
Sakdurunge mburu, kèlompok kang mburu disébut "bèlapan" utawa "bèrasuk" kudu njaluk ijin karo dukun hutan
Cara baginé rusa utawa kijang asil buronané kudu dibagi kanthi adhil lan rata, ora olèh ana kang kélèwatan
Kanggo masarakat Bangka, dambus duwèni nilai kang dhuwur
Biyèn, gawè dambus gunakakè énem jinis kayu kang bèda, dijupuk saka énem, alas kang bèda
Uga gunaké dambus arupa untu harimau supaya swarané bisa ngasilaké kang luwih apik
Biasané dambus diwénéhi jimat, carané diasèpi nganggo kèmènyan banjur diwénéhi mantra
Kanggo para pemainé dambus uga nglèwati sapérangan ritual kang bentukè bèda-bèda, kang kulina dilakokaké karo pémainé dambus supaya para pènonton bisa ngrasakè swara kang wis dimainké
Akhmad Èlvian nyaritakaké menawa saka buku Franz F., cathètan nalika lunga mènyang Bangka taun 1935, omah kamar ngarep duwéké uwong Bangka ana alat musik kang dipètik sènar
Nalika jaman semana durung di jènèngi Dambus, nanging alat musik kang pètik sènar
Dijènèngi dambus amarga èntuk pèngaruh saka Timur Tèngah kang dijènèngi Gambus
Ing réfèrènsi saka Franz F., uwong Bangka duwéni alat musik saka kayu, wujudé atos kang diwénéhi bolongan lan ditutup nganggo lulang munyuk
Mbok menawa ana pamrayoga alat musik iki ana pèngaruhé saka pèradaban Islam, nanging hal iki ora mungkin
Amarga Islam ora sarujuk yen alat musik kanthi béntuk brahala kaya ta alat musik iki
Apa ménèh alat musik iki ditutup nganggo kulit monyèt
Bait pantun kang dadi syair témbang gambaraké ciri khas dambus Bangka
Jaman biyén dambus dadi alat musik tunggal nanging ing jaman saiki dadi kèsenian, yaiku musik dambus, jogéd dambus lan kèsenian dambus.
Lindswell Kwok Lindswell Kwok yaiku ratuning wushu saking Indonesia
Wanita kang miyos ing Binjai, 24 September 1991 punika sampun dados juwara langgananipun lomba wushu ing internasional
Paling caket, piyambakipun dados juara wushu cabang Putri Asian Games 2018 ing Palembang
Samenika, kenya kang asring katimbalan Lidswell punika sampun ""gantung sepatu" ." Kenalan
"Witing tresna jalaran saka kulina", ature tiyang Jawa menika trep kaliyan Lindswell Kwok ingkang sansaya maḍep anggenipun baḍe nyinauni wushu
Putri saking Kwok Eing Hin lan Nur Aini punika sampun tepang lan asring glaḍen wushu sanajan tasih kaliyan kangmasipun, Iwan Kwok, saking yuswa 8 warsa
Piyambakipun lajeng mlebet ing Padhépokan Yayasan Kusuma Wushu Indonesia di Medan nalika yuswane ngancik 12 tahun
Wiwit punika Lindswell Kwok kados kélangan donya jaban rangkahipun, amargi ketatipun anggénipun gladhén
Piyambakipun gladhén paling sekedhik 4 jam sedinten
Bibar gladhén sesarengan, piyambakipun taksih nglajengaken gladhén piyambak dumugi tabuh 23.00
Sanajan gladhénipun awrat, ananging kasilipun boten nguciwani
Saperangan juara ingkang saged dipun-gayuh inggih punika : Prestasi
Yekti bilih Lindswell Kwok menika pancen pantes nyandhang gelar "Ratu Wushu" inggih menika prestasinipun ingkang boten sakedhik
Manéka medhali saking rangkah nasional dumugi internasional sampun kasil karengkuh dening Lindswell, kados ta : Mentèr"è"ngipun cahya kanuragananing Lindswell wonten ing puncak nalika ASIAN GAMES
Lomba olahraga tingkat ASIA punika kababar ing Palembang, Sumatra Selatan, Indhonésia warsa 2018 kapungkur
Nalika samanten, sanajan sampun wasis ing lomba internasional, ananging piyambakipun tasih kraos "grogi" utawa ndhredheg sadèrèngipun lomba
Malalahan ngantos boten kersa dhahar amargi wewayangan medali emas
Sukur, anggenipun ndhredheg punika boten ngaruh ing panampilan
Sejatosipun, kawit 2015 kapengker Lindswell Kwok sampun kagungan ancas pensiun
Ananging kangge pungkasan, piyambakipun ngantosi ASIAN Games amargi tasih kagungan gegayuhan badhe nyabet medhali emas
Donga lan upayanipun boten nguciwani, samanten ugi kasilipun
Medhali emas saged karengkuh, jangkep kaliyan sedaya bebingan ingkang kasumadyakaen dening pemerintah indonesia
Kados ta arta jangkep 1,5 M, griya, lan mobil
saestu bebingah ingkang "fantastis." Anggenipun pensiun punika boten namung amargi sampun ngrengkuh prestasi lan bebingah ingkang kathah, ananging wanita 27 warsa punika ugi menggalih bab cidera ingkang nate pun raosaken
Bilih piyambakipun tasih wonten wushu, boten mukal ing mangke cideranipun sansaya nemen
Lidswell punika kagungan kapitadosan bilih anggenipun pensiun saking wushu punika saestu pas wayahipun, amargi benjang tamtu kemawon badhe wonten gantosipun ingkang langkung sae saking para kawula mudha Indonesia
kapitadosanipun punika ugi minangka pandonga, mrih Indhonésia tasih saged jaya
Margi pagesanganipun Lindswell Kwok punika dados "inspirasi" kangge kathah tiyang.
wonten "moto gesang"ipun Lidswell Kwok, inggih punika ""Jangan berdoa untuk kehidupan yang mudah
Berdoalah untuk kekuatan untuk menanggung yang sulit"." Tegesipun, sampun kita nyuwun pun paringi pagesangan ingkang sarwa gampil, ananging kedahipun nyenyuwun murih pun paringi kekiyatan kangge nglampahi pagesangan punika
Bibar mentas minangka ratuning Wushu ASIAN GAMES, Lindswell nuli nggayuh pagesangan sanesipun, inggih punika pagesangan bebrayan
Mbokbilih boten kathah ingkang mangertos bilih kawit 2017 Lindswell punika kagungan gegayutan kaliyan Achmad Hulaefi, kancane ing olahraga ingkang samenika dados garwanipun
Lindswell lan Achmad Hulaefi menika caket sampun dangu
Amargi kekalihipun sami betahaken satunggal lan sanesipun, mliginipun kangge ngendhoni masalah ingkang wonten ing tim
sanesipun menika, ugi nalika lomba ing China, Achmad Hulaefi asring nyuwun tulung dhateng Lindswell Kwok kangge micara ing basa Mandarin
Sanajan kathah tembok pamisah kekalihipun, ananging pungkasan saged nyawiji
Tembok pamisah ingkang paling awrat inggih punika bab agama
Menawi Lindswell punika nganut Buddha, déné Achmad Hulaefi punika nganut Islam
Asring caket, cariyos babagan kegiyatan, lajeng Achmad Hulaefi menika ngandharaken bilih badhe mlampah ing tahap salajengipun
Lindswell nuli cariyos ing kangmasipun, kalajengaken dhateng keng Ibu
Panulakan saking kluwarga boten saged katangkis ngantos wonten "jarak" lan pedhoting hubungan kulawarga
Ananging puji syukur, tasih wonten panengah saengga Lindswell lan Achmad ing pungkasanipun saged dhaup nalika 9 Dhésèmber 2018
Lindswell, ingkang saderengipun nganut agami Buddha malih dados "mualaf." Menapa Lindswell "muallaf" amarga tresna ? Boten
Kasunyatanipun, piyambakipun sampun dados "muallaf" kawit 2016 kapengker, ananging boten kathah ingkang mangertos
Minangka ingkang ngabekti mring garwa lan agama, Lindswell sansaya sae anggenipun nyinau bab agama
Kathah "foto" ingkang nedahaken bilih sapunika Lindswell sampun ngangge ageman lan jilbab ingkang sae lan "syar'i." Déné piyambakipun samenika langkung kathah wonten griya ngurusi garwa
ananging Lindswell menika boten kirang kegiyatan, amarga piyambakipun saweg ngurusi merk sandhangan utawi "clothing line" ingkang badhe kababar
Déné Hulaefi, garwanipun, langkung sibuk makarya dados PNS sinambi ngasta wushu.
Jendi Pangabean Jendi Pangabean lair rikala 10 Juni 1991 ana ing Sugi Waras,Muara Enim
Jendi iki ora padha karo pawongan liyané, amarga dhèwèké kalebu ABK utawa duwèni kabutuhan khusus ana ing sikilé
Ananging Jendi kalebu wong sing duwèni préstasi apik ana ing cabang olahraga renang
Kepara dhèwèké kondhang kawentar nganti tekan negeri manca
Jendi Pagabean utawa kerep diceluk Jendi, kalebu uwong sing nduwèni semangat sing gedhé
Sanajan awaké dhèwèké kalebu ora sampurna, ananging iku ora dadi problem
Dhèwèké tetep nduwèni niyat kanggo ngadhepi masa depané
Dhèwèké bisa ora sampurna iku amarga ana kahanan sing ora ngepenaki nampa awaké, kepara ndadekaké dhèwèké rugi
Wiwitané utawa asal-usulé dhèwèké bisa kèlangan salah siji saka alat geraké ya kuwi nalika umur 12 taun dhèwèké antuk musibah kecelakaan lalu lintas, banjur sikilé kepara diamputasi
Nalika semana Jendi duwé rasa sedhih kepara ameh putus asa, amarga dhèwèké sedhela maneh lumebu SMP
"Saya atlet renang difabel yang terlahir normal
Pada usia 12 tahun 2003, saya mengalami kecelakaan dan kaki saya diamputasi
Kecelakaan motor yang terjadi ketika saya dibonceng menggunakan motor teman.Teman saya tidak apa-apa, tapi saya jadi korban
Kondisi saya ketika dan setelah kecelakaan sadar
Saya tahu betul kalau kaki hancur, dan saat-saat dioperasi, saya tetap sadar," katanya menambahkan
Ujaré jendi ana ing ndhuwur yaiku dhèwèké kena alangan tabrakan, dhèwèké diboncengaké kancané, lan dhèwèké dadi korban tabrakan iku
Sabibare tabrakan iku dhèwèké isih kèlingan utawa isih sadar ndelok kahanan siskilé dhèwèké tugel lan rémuk, banjur nalika dioperasi dhèwèké uga isih sadar ndelok sikilé diamputasi
Ananging ora sawetara suwé, semangaté Jendi urip manèh
Dhèwèké banjur nerusaké sekolahé ana ing SMP
saben dinané Jendi kudu ngadhepi kahanan sing meksa dhèwèké kudu usaha lan semangat
Amarga dhèwèké ora isa numpak pit montor kanggo menyang anèng sekolah, mila saben ésuk dhèwèké nggantungaké kancané kanggo oleh boncèngan nalika arep mangkat sekolah kuwi
Saka pakulinan iku ndadèkaké dhèwèké kudu luwih disiplin tangi ésuk supaya ora ditinggal kancané iku
Nalika ana ing sekolahan aktifitasé ing kono uga ora ana sing ditinggalné
Sanajan kegiyatané iku rada abot kanggoné dhèwèké kayadéné pramuka lan olahraga, ananging dhèwèke mesti mèlu terus lan ora tau absèn utawa mbolos
Mula saka iku semangaté Jendi bisa dadi tuladha kanggo kanca-kanca liyané
Sawisé lulus saka SMP, Jendi nerusaké sekolah ana ing SMA Karya Ibu ana ing Palembang
Nalika ana ing SMA iki kauripané dhèwèké ora kaya nalika SMP
Amarga adoh saka omah, dhèwèké banjur mèlu ana ing asrama yaiku ana ing asrama Panti Sosial Bina daksa “Budi Perkasa”
Ana ing asrama kuwi kedisiplinané Jendi sangsaya apik.
Saben dinané Jendi tangi ésuk banjur olahraga kanggo manasaké awaké
Ana ing asrama iku Jendi uga wiwit ngembangaké prestasiné, utamané ana ing bab olahraga Renang
Dhèwèké latihan terus kanggo ngembangaké bakat saha katrampilané
Uga semangaté Jendi ora pernah luntur sanajan ana waé ujian saka sing Maha Kawasa
Mila saka usaha sing temenan, latihan sing temenan, saha donga sing ora kèri iku dhèwèké bisa kasil nduwèni prestasi sing apik
Kasile iku ora mung saka usaha lan donga, ananging uga amarga wus trah é dhèwèké nduwèni bakat sing apik, utawa Bakat renangé iku diduwèni Jendi wiwit saka cilik
Wiwitané biyèn nalika cilik dhèwèké kerep banget renang ana ing kali, mula saka iku kabanjur dhèwèké ngrasa nduwé bakat ana ing renang, banjur nalika wus rada gedhé dhèwèké melu nyemplung dadi atlet ana ing olahraga renang lan lumebu ana ing salah siji klub renang ing Palembang supaya bakaté sangsaya mundhak apik
"Saya latihan dengan orang normal [tanpa disabilitas] dan program yang sama
Pernah suatu saat program latihan saya dengan atlet normal dibedakan, saya tidak mau
Dengan berlatih bersama atlet normal, otomatis saya termotivasi untuk mengimbangi kecepatan berenang," ujaré Jendi
Saka ujaré Jendi ing dhuwur ngandharaké yèn dhèwèké saben dinané latihan padha karo wong-wongan liyané sing normal (Non-Disablitas) lan program sing padha ugi
Ana ing sawijining wektu dhèwèké nate nalika latihan karo wong-wong sing normal iku dibedakaké, ananging dhèwèké ora gelem dibedakaké amarga nalika dhèwèké iku latihan karo wong-wongan sing normal, dhèwèké bisa termotivasi lan nambah semangaté kanggo ngimbangi kecepatané
Salah siji saka cita-cita utawa pangarep-arepé dhèwèké yaiku bisa dadi atlet sing bisa makili negarané ana ing ajang internasional
Lan pangarep-arepé dhèwèké iku bisa énggal katekan
Sabibare latihan sasuwené nganti taun-taunan lan kondisi sing kawates, Jendi akhiré sukses nuwuhaké préstasi
Prestasi kasebut dhèwèké olehké ana ing ajang Pekan Paralimpik Nasional pada 2012
Ing taun 2012 iku dhèwèké bisa nggayuh medali emas sing sepisanan ana ing event pekan Paralimpiade Nasional ana ing Riau
Saka kasilé prestasi kui dhèwèké sansaya semangat kanggo terus ngembangaké bakaté
Nganti ana ing event ASEAN Para Games dhèwèke uga bisa suksès
Ing antarane yaiku taun 2014 dhèwèké oleh emas saha pèrak nalika event ana ing Naypyidaw, Myanmar
Taun 2015 ana ing Singapura dhèwèké uga bisa antuk medali emas cacahé 3, medali pèrak cacahé 2, lan medali perunggu cacahé 1
Banjur nalika taun 2017 ing malaysia, dhèwèké antuk medali emas cacahé 5, lan rekor anyar liyané
kepara saka iku, dhèwèké saiki dadi salah siji uwong sing migunani tumrap nagara katawis nganti tekan nagari manca.
Kasrin Endroprayono Kasrin Endroprayono ya iku salah sawijining pawongan kang lair ing Muntilan, Magelang, wulan Agustus taun 1941
Kasrin Endroprayono iku pegiyat pahatan saka watu kang isih terus èksis nganti jaman saiki
Kasrin iku lulusan saka Sékolah Tèknik Négéri utawa saiki SMP
Nalikanè isih cilik Kasrin Endrapayono ora tértarik marang kagiyatan iki, dhéwéké mikir yèn amèh gawè pahatan saka watu iku butuhakè ténaga kang luwih akèh, kaya ta kudu golèk watu ményang kali, urung manèh hawanè mésthi ya panas, lan durung témtu entuk dhuwit, sanajan bapaké Kasrin kang aran Pak Wiro Dikromo pakaryané uga tukang pahat watu, cowèk kanggo gawe bumbu masakan, lan agawe nisan
Ing jaman biyèn, Kasrin tau salah tampa marang apa kang dadi pésén saka bapaké, Nganti dhéwéké ora gélém latihan malah nglebokake watu ményang jéro bèsèk (wadhah kang kagawe saka pring sing di gawe tipis banjur di anyam lan dibéntuk dadi kothak)
Banjur ing wénginè sadurungè turu, Kasrin nuthuk-nuthuk watu karo darasakè kepinginan
Mangérteni lélakoné putrane kuwi Bapak Wiro amung bisa nggéguyu lan mènèhi pésén yèn saumpama Kasrin bisa némokake Mustikaning watu dhéwéké bisa urip, bisa mabur, lan bisa nyébrangi ségara
Sabanjure iku Kasrin mikirke apa kang wis dadi pesénè sang bapak iku, lan nglékasi anggonè mahat watu
Karyanè sing pisanan ya iku dudu awujud cowèk, nisan, utawa umpak, ananging awujud rupa lan awak manungsa
Kira-kira taun 1958 Kasrin agawe topèng saka watu amarga èntuk "inspirasi" saka séni pertunjukan Rakyat Pénthul (Pénthul yaiku salah sawijining topèng kang maneka warna béntuke, ananging biasane dibéntuk miturut kékreatifanè masyarakat ing sékitarane) lan Témbém Tejawarna (Témbém yaiku salah sawijining topèng kang awujude bisa rupa manungsa lanang lan wadon)
Sanadyan ta ora sinau marang sing wis ahli, Dhéwéké bisa tlatèn lan tékun nyinaoni pahatan watu kanthi otodidak
Amarga kèlingan apa kang dadi péséné sang bapak, dhéwéké kudu bisa yakin, wani, lan tékun, Akhiré Kasrin sétuju marang apa kang dadi tawaran iku mau
Banjur dhéwéké ményang candhi Borobudur numpak onthèl kang adohé nganti 9 km
Tumékane Kasrin ing Borobudur dhéwéké banjur ngilani (ngukur nganggo tangan) lan tumuju marang kali Pabelan kanggo golèk watu kang pada karo sing di ukur mau
Nalika agawé patung Budha iki, usahané Kasrin ora lancar ngono waé, ananging dhéwéké kudu bola-bali ményang candhi Borobudur kanggo masthèkake ukiran patung kanthi "Detail." Yèn saiki Kasrin wis rumangsa kabantu karo ténaga kamera HP
Kanthi nurut wéjangan bapake Kasrin yakin yèn karyane iku bisa rampung kagarap kanthi wéktu sésasi
Amarga kreatifitas lan ketekunané, Kasrin banjur èntuk pésénan kang akèh lan diprécaya marang akèh uwong kanggo gawe pahatan watu maneka rupa
Nalika ana tragèdi ing tanggal 30 Sèptèmbér 1965, Kasrin Endroprayono uga di tangkép marang Pémérintah amarga ana salah tampa
Wiwitané Kasrin èntuk pésénan kang dhéwéké kudu agawe 3 patung, yaiku patung Tani kang gawa Arit, patung Buruh kang gawa Palu, lan patung Prajurit kang dawané kurang luwih 4 mètér, patung iku awale amèh kaénggo arak-arakan lambang PKI kang kawiwitan saka Bali tumékane Jakarta
Amarga èntuk pésénan iku mau Kasrin ora mangértèni marang risiko apa kang bakal némahi lelakon uripe, dhéwéké uga ora mangértèni yèn patung sing kagarap iku duwèni arti sing "sènsitif" ing kawasan Politik,patung iku duwèni makna kang biasane aran Palu-Arit
Kanggo awujud rasa tanggungjawabe Kasrin kanthi tumémén lila diukum ing pakunjaran
Sanadyan ta urip ana ing njéro sèl pakunjaran, Kasrin ora bisa lèrèn lan ngandhegake "inspirasi" lan anggone ngolah "kékrèatifane", dhéwéké uga tétép agawe pahatan watu sinaosa alat kang digunakake amung nganggo paku kanggo nyongkèl watu
Asil pahatane iku akhire di pasarke ményang sipir tahanan
Miturut Kasrin "filosofi" Gunung Mérapi, Candhi Borobudhur, lan Prumpung ora bisa dipisah amarga Gunung Mérapi iku sumbér watu sing digunakake Kasrin kanggo agawe pahatan, Candhi Borobudhur dadi Motivasi lan sumbér Inspirasi kanggo agawe pahatan watu, lan Prumpung ya iku dadi panggone Kasrin kanggo miwiti lan ngrémbakakake usahane.
Koji Takakura Koji Takakura ya iku peneliti saka Jepang kang lair tanggal 27 April 1959
Nduwèni garwa jenengé Rumi lan anak 2, ya iku Azusa lan Nanami
Koji Takakura kuwi lulusan saka Himeji Institute of Technology, Jepang jurusan Kimia terapan
Salah sijining temuané Takakura ya iku keranjang takakura lan pengomposan takakura kang wis kondhang
Temuané kuwi hasil saka kerjasama risèt Pusat Pemberdayaan Komunitas Perkotaan (Pusdakota) Universitas Surabaya, "Kitakyusu International Techo-cooperative Association" (KITA) Jepang, Pemerintah Kota Surabaya lan Pemerintah Kota Kitakyusu Jepang
Gawé kompos nganggo metode takakura wis olèh Hak Cipta (HAKI) No